На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017 и 95/2018), члана 57.Статута општине Гаџин Хан (,,Сл.лист града Ниша,, бр.63/08,31/11,46/12,36/13), члана 12. Одлуке о буџету општине Гаџин Хан за 2019. годину („Службени лист града Ниша“ број 112/2018) и предлога Службе за буџет, финансије и пореску администрацију број 400-34/19-IV/01-1 од 11.01.2019. године,

Општинско веће општине Гаџин Хан на седници одржаној 14. јануара 2019. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о буџету општине Гаџин Хан за 2019. годину (“Службени лист града Ниша” број 112/2018):

**Раздео 5**

 **Програм 15 – Опште услуге локалне самоуправе**

**0602- 0009 – Текућа буџетска резерва**

**Функција 130 - Опште услуге**

 **Позиција 76.**

 **Економска класификација 499000 - Средства резерве**

**ОДОБРАВАЈУ СЕ** средства у износу од **656.000,00** динара (шестстотинапедесетшестхиљададинара) Основној школи ,,Витко и Света,, Гаџин Хан за набавку и уградњу котла на чврсто гориво за објекат у Гаџином Хану.

1. Средства из тачке 1. овог решења распоређују се у оквиру

**Раздео 5**

**Програм 9 – Основно образовање и васпитање**

**2002- 0001 – Функционисање основних школа**

**Функција 912 – Основно образовање**

**Позиција 114.**

**Економска класификација 463000 – Трансфери осталим нивоима власти:**

Економска класификација 463100 – Текући трансфери осталим нивоима власти-161.000,00 динара

Економска класификација 463200 – Капитални трансфери осталим нивоима власти-495.000,00 динара

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о буџету општине Гаџин Хан за 2019. годину и финансијског плана Општинске управе општине Гаџин Хан у коме је садржан и план основне школе ,,Витко и Света,, установљено је да на економској класификацији 463000-Трансфери осталим нивоима власти, као и у њиховом аналитичком плану на економским класификацијама 424000-Специјализоване услуге и 512000-Машине и опрема нису планирана средства за ове намене. Наиме, за куповину новог котла који је неопходно уградити у објекат у Гаџином Хану, на основу информативне понуде потребна су средства у износу од 495.000,00 динара, а за саму уградњу средства од око 161.000,00 динара.

Одлуком о буџету општине Гаџин Хан за 2019.годину нису предвиђена средства за ову намену, па се из тог разлога средства обезбеђују из текуће буџетске резерве.

Број: 06-400-6/19-III

У Гаџином Хану, 14.01.2019. године

ОПШТИНСКО ВЕЋЕ ОПШТИНЕ ГАЏИН ХАН

 ПРЕДСЕДНИК ОПШТИНСКОГ ВЕЋА,

 Саша Ђорђевић